Rupert Grint

Rupert Alexander Grint (g. 1988 m. rugpjūčio 24 d. ) – Anglijos aktorius, geriau žinomas dėl Ronio Vizlio vaidmens Hario Poterio filmuose.

 Biografija 
Rupert Alexander Grint gimė 1988 m. rugpjūčio 24 d., Watton-at-Stone, Hartfordšyre, Anglijos grafystėje. Jo pirmas filmas buvo „Haris Poteris ir Išminties akmuo“. Vaidmenį Rupertas gavo, nes buvo ir tebėra didelis Hario Poterio gerbėjas bei turi daug panašumų su Roniu Vizliu, pavyzdžiui, jo personažas rusvais plaukais, taip pat jis bijo vorų, kaip ir Ronis, ir auga didelėje šeimoje. Rupertas išgirdo apie atranką į filmą ir nuvyko į ją, bet praėjus keliems mėnesiams ir nesulaukus jokio atsakymo iš komisijos, vaikinukas nusprendė dar kartą pabandyti. Šis parašė repo dainą ir įrašė ją į video kasetę, kurioje pats nusifilmavo apsirengęs moteriškais drabužiais, kaip ir jo mokytoja. Dar pridėjo mažytę, Ronio vaidmens sceną, norėdamas parodyti, kaip nori vaidmens, ir viską nusiuntė komisijai. Rupertas neliko nepastebėtas. Jis gavo vaidmenį, prieš tai vaidinęs tik mokyklos spektaklyje.
Dabar jam tarsi prilipusi Ronio Vizlio etiketė – jau niekas negali įsivaizduoti kito aktoriaus šio drovaus, rusvaplaukio vaidmeniui atlikti. Rupertas jau nusifilmavo šešiuose Hario Poterio filmuose ir dabar vaikinas jau ruošiasi septintajam. Po pirmosios Hario Poterio dalies Rupertas atliko vaidmenį filme „Thunderpants“ („Berniukas bezdaliukas“). Taip pat 2006 m. Rupert Grint nusifilmavo dar viename filme pavadinimu „Vairavimo pamokos“ („Driving lessons“). Rupert Grint yra pasiryžęs nusifilmuoti ir likusiuose Hario Poterio filmuose, jei tik kino kompanija Warner Bros suteiks tokią galimybę.
Laisvalaikiu aktorius Rupert Grint žaidžia golfą ir modeliuoja lėktuvus. Jis prisipažįsta esantis labai tingus, taip baisiai, kad net neprisiverčia kirptis plaukų. Pamatęs, kad šie atrodo puikiai, nusprendė jų nebeliesti žirklėmis. Ir daugeliui fanų tai patinka.

 Filmografija 
 Metai  Pavadinimas  Vaidmuo  Pastabos2001Haris Poteris ir Išminties akmuoRonis Vizlis2002Haris Poteris ir Paslapčių kambarysBerniukas BezdaliukasAlanas A. Allenas2004Haris Poteris ir Azkabano kalinysRonis Vizlis2005Haris Poteris ir Ugnies taurė2006Vairavimo pamokosBenas Maršalas2007Haris Poteris ir Fenikso brolijaRonis Vizlis2009Haris Poteris ir Netikras Princas2010CherrybombMalačius MakkinisKarštas taikinysTonisHaris Poteris ir Mirties relikvijos. 1 dalisRonis Vizlis2011Haris Poteris ir Mirties relikvijos. 2 dalis2012Sniego kalėjimasRobertas Smitas2013Charlie CountrymanKarlasCBGBCheetah ChromeMetegolAmadėjusįgarsintojas

Grint, Rupert